Otsekui viljapäid kogub ta teid endasse.  Ta peksab teid, et te paljastuksite.  Ta sõelub teid vabaks teie kestadest.  Ta jahvatab teid valgeks.  Ta sõtkub teid vooljaks;  Ja siis alles loovutab ta teid oma  pühale leegile, et teist saaks püha leib Jumala pühaks söömaajaks.  Kõike seda teeb armastus teiega, et te võiksite tunda oma südame saladusi ja selles teadmises saada osaks Elu südamest.